***PRVA UČNA URA: ZDRAVILNE RASTLINE***

NAVODILA ZA DELO NA DALJAVO – ORGANIZMI V NARAVI IN UMETNEM OKOLJU 8

***TOREK, 24.03.2020***

Zdravilna rastlina je rastlina, ki se v [medicini](https://sl.wikipedia.org/wiki/Medicina) ali [zdravilstvu](https://sl.wikipedia.org/wiki/Zdravilstvo) uporablja za zdravljenje. Za zdravilne rastline se pogosto uporablja tudi izraz [zelišča](https://sl.wikipedia.org/wiki/Zeli%C5%A1%C4%8Da) oz. zdravilna zelišča, ki pa ni primeren, saj mnoge zdravilne rastline po načinu rasti niso zelišča ampak grmi oz. drevesa.

Tradicionalno zdravilne rastline uporabljamo tako, da iz njih pripravimo zdravilne [čaje](https://sl.wikipedia.org/wiki/%C4%8Caj), [tinkture](https://sl.wikipedia.org/wiki/Tinktura), [sirupe](https://sl.wikipedia.org/wiki/Sirup), pomade…

***NAVODILO:***

1. Preizkusi svojo radovednost in pojdi v svojo bližnjo okolico. Izbereš lahko naravno okolje (gozd, potok) ali okolje, ki ga je oblikoval človek (vrt). Ozri se okrog sebe, natančno opazuj in poskušaj prepoznati kakšno zdravilno rastlino. Povprašaš lahko tudi starše.
2. Najdene in prepoznane zdravilne rastline fotografiraj z mobilnim telefonom. Fotografije shrani, saj bodo služile kot dokazilo o učenju.
3. Izberi poljubno zdravilno rastlino (ni nujno, da je iz tvojega okolja) in v knjigah ali na spletu poišči informacije o njej. Pri iskanju informacij bodi pozoren na sledeče: rastišče, izgled oz. opis, uporabni del, učinkovine, delovanje, ogroženost, povezanost z živalmi v okolju (vključenost v prehranjevalno verigo).

Najdene informacije boš potreboval pri naslednji uri izbirnega predmeta.

BODI USTVARJALEN!

Za kakršnokoli pomoč ali vprašanja sem vam na voljo preko elektronske pošte: natasa.vrtaric@guest.arnes.si